UGARTE ZUBIZARRETA (EH Bildu, 2018-05-31):
Ze tranpatia zaren, Becerra jauna!
Supersurraren proiektuak ez dauka inolako zerikusirik honekin. Egia da errekurtsoak finitoak direla, antolatu egin behar direla eta denerako ez dagoela. Baina, EH Bildu, desde luego, Supersurraren aurkakoa izan dela inolako zalantzarik ez dago, ez luke egon behar eta garbi dago EH Bilduk etorkizunean planteatzen ari den 500 milioi euroko proiektu horren aurka egingo duela, ez dagoelako justifikatuta inolako mugikortasun planetan, garraio pribatua lehenesten duelako eta abar luze bat.
Beraz, bi gauzak nahastea eta planteatzea hau honen aurrezkiak bestera eramango duela, ez da erreala zeren ezagutzen baldin baduzu mapa konpetentziala bera ikusi ahal izango duzu bata nori dagokion eta bestea nori dagokion.
Aipatzen duzu horrekin egingo duguna dela diputazioak ez ordaindu behar izatea linea hori eta Eusko Jaurlaritzak ordaindu behar izatea.
Ni diputazioan egon nintzenean  - Gipuzkoako Foru Aldundian egon nintzenean -  nik hori defendatzen nuen. Nik hori defendatzen nuen. Uste dut bakoitzak dituela dituen konpetentziak eta bakoitzak dituela dituen baliabideak. Beste gauza bat da hainbat kontutarako hitzarmenak egitea eta hemen planteatzen ari garena da Bizkaiko Foru Aldundiak eta Eusko Jaurlaritzak hitzarmen bat egitea.
Baina esango dizut, Eusko Jaurlaritzak egin beharko balu ere, ez nuke inolako arazorik edukiko. Izan ere, Eusko Jaurlaritzak dituen errekurtsoak eta aldundiek dituzten errekurtsoak ez dira berdinak. Horretarako dago egiten den banaketa, egiten den diru bilketaren arabera. Orduan, hori da lehenengo tranpa planteatzen duzuna.
Bigarrena da zalantzan jartzen ari zarela Galdakaora metroa iritsiko dela. Galdakaora metroa iritsi egingo da. Iritsiko da. Iritsiko da, baina ze gastatu behar dugu 300 milioi euro?
Badirudi esaten dutena L5 lineak 300 milioi euroko kostua daukala. Ez dakigu zehatz baina hori esaten dutena las malas lenguas. Hori gastatu behar dugu behin horrela esan genuelako? Bizilagun batzuekin konpromiso partidario bat hartu duzuelako? Edo arduraz jokatu beharko dugu eta alternatibak begiratu? Zulatu egin behar dugu guztia? Tunel pila bat egin horrek suposatzen duen exekuzio koste altuarekin, horrek suposatzen duen mantenu kostu altuarekin? Edo agian aztertu behar ditugu beste alternatiba batzuk lur gainetik doazenak eta Euskotrenekin koordinatuta egongo direnak? Fondo de saco bat sortu behar dugu, behin horrela esan zaielako galdakaotarrei hori horrela egingo dugula?
Niretzako hori ez da politika egitea. Niretzako hori eta barkatuko didazu baina hori ez da politika egitea. Niretzako politika egin behar da serio. Eta politika egin behar da serio dauden baliabideekin eta beti alternatiba egokienak, efizienteenak, jende gehienari eragingo dietenak eta merkeenak bilatuaz. Eta hori ez da L5 linea. Hori ez da L5 linea eta badakizue. Eta badakizue duplikatu egiten dela. Garraio publikoa delako duplikatu egiten da?
Publikoa da finantzazio publikoa daukalako, eta finantzazio publikoaz ari garenean, nire ustez rigor eta seriotasun gehiago eduki beharko genuke. L5 linea oso garestia da eta ez da efizientea eta ez du konektatzen gainontzekoekin? Bai, Galdakaokoei nolabait ere asebeteko zaie beraien espektatibak, baina beste guztia geratuko da hankamotz eta geratuko da gaizki.
Eta orduan intermodalitateaz hitz egiten dugunean zertaz ari gara hitz egiten? Jendeak metroa utzi eta joan beharko dela korrika Euskotrena hartzera beste bailara batekin konektatzeko, edo zer da?
Klaro, ze Bizkaia nola egituratu nahi dugu? Dena Bilboren inguruan ere? Ze lurralde antolakuntza ikuspegi batetik ere zertaz hitz egiten ari gara?
Orduan, ez ditzagun nahastu garraio pribatua sustatzeko errepide berrien eraikuntza garraio publikoa sustatzeko azpiegitura proposamen antzuekin.
Ze hori egitea ez zait iruditzen zilegia denik. Nik uste dut begiratu behar duguna dela eta garbi eduki behar duguna dela  - gure proposamenean sartzen da -  epeak ez daudela? Egia da epeak ez daudela baina alternatiba desberdinak jarriko dira mahai gainean eta gu ari garena exijitzen eta gu izango garena oso-oso zorrotzak izango da epeekin.
Epeak errespetatu egin beharko dira, eskatuko duguna da epe motzean hauek lantzea, baina ezin duguna da aurrera begira, noraezean aurrera begira jo azkar egitearren zerbait, ze ondo dakizue azpiegitura baten diseinua egiteak eta exekuzio proposamen bat egitea ezin dela horrela egin.
Beraz, nik uste dut EH Bilduk hasieratik planteatu du L5 linearen aurkakotasuna, alternatibak aztertzeko behingoz badago Eusko Jaurlaritzaren partetik eta Bizkaiko Aldundiaren partetik predisposizio bat. Aprobetxatu dezagun predisposizio hori gaizki zegoena L5 linearen diseinua zelako. Hori zen gaizki zegoena. Orduan, jarraitu dezagun exijitzen hemen hartu den akordio honi jarraipen bat egiten eta exijitzen Bizkaiko Garraio Agintaritzan hori egingo dela, plan estrategiko horretan jasoko dela, datorren urteko aurrekontuetan sartu dadila exekuzio proiektuaren partida eta abar, eta hori egin daiteke.
Bestea da egitea una huida hace delante, bizilagun batzuekin hartu den proposamen baten inguruan, izugarrizko kostu edukiko duena eta herritarron beharrak asetuko ez dituena, eta hori, desde luego, ez zait iruditzen herri honek behar duena denik.